Diari Oficial de la Generalitat Valenciana


Sumari del DOGV 715, del 02-12-1987 (1987/810089)

DECRET 185/1987, de 23 de novembre, del Consell de la Generalitat Valenciana, pel qual s'accepta la cessió a títol gratuït de la propietat d'una parcel.la de terreny, realitzada per l'Ajuntament de Monforte del Cid en favor de la Generalitat Valenciana, per a construir habitatges de promoció pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/11/23/185/dof/vci/html**

### Dades del document

Número de DOGV
:   715

Data del DOGV
:   02-12-1987

Secció del DOGV
:   DISPOSICIONS GENERALS

Número del document
:   1987/810089


Data del document
:   23-11-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 185/1987, de 23 de novembre, del Consell de la Generalitat Valenciana, pel qual s'accepta la cessió a títol gratuït de la propietat d'una parcel.la de terreny, realitzada per l'Ajuntament de Monforte del Cid en favor de la Generalitat Valenciana, per a construir habitatges de promoció pública.  
L?Ajuntament de Monforte del Cid, en sessió plenària de 14 de febrer de 1986, va acordar, en base a allò disposat en els articles 95 i 96 del Reglament de Béns de les Entitats Locals de 27 de maig de 1955, actualment derogat pel Reial Decret 1372/1986, de 13 de juny, pel qual s'aprova el nou Reglament de Béns d'Entitats Locals, la cessió gratuïta de la propietat d'una parcel·la de terreny de 2348 m2 de superfície, qualificat com a bé de propis, en favor de la Generalitat Valenciana, amb la finalitat determinant de construir habitatges de promoció pública.  
En estreta col·laboració Ajuntament-Direcció General de Arquitectura i Habitatge de la Conselleria d'Obres Públiques, Urbanisme i Transports, s'iniciaren els tràmits oportuns per a l'acceptació i formalització de la cessió gratuïta de l?immoble a la Generalitat Valenciana.  
De conformitat amb allò disposat en el article 22.1 de Llei 3/1986, de 24 d'octubre, de Patrimoni de la Generalitat Valenciana, correspon al Consell l'acceptació de la cessió gratuïta indicada.  
Per tot això, a proposta del Conseller d'Obres Públiques, Urbanisme i Transports, en virtut de les facultats atribuïdes per les disposicions addicionals primera de l?esmentada Llei 3/1986, i prèvia deliberació del Consell en la seua reunió de 23 de novembre de 1987,  
DECRETE:  
Article primer  
S'accepta la cessió a títol gratuït, realitzada per l?ajuntament de Monforte del Cid en favor de la Generalitat Valenciana, de la propietat del l'immoble següent:  
Parcel·la de terreny sítia al terme de Monforte del Cid, de dos mil tres-cents quaranta-vuit metres quadrats de superfície total, i que confronta : Nord, amb el carrer Joan Miró; Sud, amb la propietat dels Germans Gras Limiñana i José Luis Pastor Navarro; Est, amb el carrer Vicente Blasco Ibáñez, i Oest, amb carrer Enrique Santos.  
Es porció que es segrega, perquè d'ara endavant figura com a finca nova i independent en el Registre de la Propietat, de la següent matriu:  
Parcel·la de terreny en San Roque de Monforte del Cid, de dues hectàrees, cinquanta-vuit àrees i setanta-dues centiàrees, que confronta: Nord, amb José Martí i José Gras; Llevant, sendera de las cuevas; Sud, Leandro Gras, i Ponent, Leandro Gras, Francisco Asensi, població i Manuel Benito Martínez.  
Dita finca matriu figura inscrita en el Registre de la Propietat de Novelda, en el llibre 124 de Monforte del Cid, foli 150, finca 8473, inscripció 1ª. Llibre de càrrecs. De la descrita finca es va practicar una segregació de quatre mil sis-cents divuit metres quadrats.  
Article segon  
Aquesta cessió gratuïta de l?immoble referenciat comporta el compromís per part de la Generalitat Valenciana de construir habitatges de promoció pública en el termini màxim de cinc anys, tot i mantenint el seu destí durant els trenta anys següents.  
Transcorreguts un o l'altre termini sense que es portaren a cap les esmentades condicions, els béns cedits revertiran de ple dret a l'Ajuntament de Monforte del Cid.  
Article tercer  
La Conselleria d'Obres Públiques, Urbanisme i Transports portarà a cap els tràmits necessaris per a la formalització i inscripció registrat de l?adquisició del terreny, així com per a l'efectivitat de tot el que disposa aquest Decret.  
DISPOSICIO FINAL  
Aquest Decret vigirà el mateix dia de la publicació en el Diari Oficial de la Generalitat Valenciana.  
València, 23 de novembre de 1987.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI